Downloaded from YTS.BZ
Official YIFY movies site: YTS.BZ
कई युगों पहले,
धरती का मौसम बहुत ही ज़्यादा ठंडा था।
फिर धरती का मौसम धीरे-धीरे गर्म होने लगा…
सिर्फ़ कुछ डिग्री तक।
तापमान की उस हल्की सी बढ़त ने
हमारी जमी हुई दुनिया की कायापलट करके…
इसे एक स्थिर जलवायु दी।
इससे हम शिकार जमा करने वालों के बजाय…
किसान बन गए।
खेती करने की वजह से शहर बसे।
और आख़िरकार, महान सभ्यताएँ उभरीं।
एक के बाद एक, वे सभ्यताएँ सत्ता में आईं…
और फिर उनका पतन हुआ।
फिर हमने जीवाश्म से पैदा हुई ऊर्जा की ताकत को साधना सीखा।
उस ताकत ने हमें वह दुनिया रचने में सक्षम बनाया जिसमें हम आज रहते हैं।
पर हमसे पहले आईं सभ्यताओं की तरह ही,
भूमि को बदलने की हमारी ताकत
शायद हमारी सबसे बड़ी कमज़ोरी भी है।
भविष्य की नई दुनिया में बचे रहने और फलने-फूलने के लिए
हमारा बदलना ज़रूरी है।
और वह बदलाव सबसे निचले स्तर से ही लाना होगा।
हमें एक नए युग में कदम रखना होगा,
जो पुनर्निर्माण का युग होगा।
ग्राउंड्सवेल
यह धरती,
हमारा सुंदर घर, जीवन से भरा है।
डेमी मूर एक्टर
और हम सब इसका हिस्सा हैं।
हमारे स्वास्थ्य और हमारी धरती के स्वास्थ्य में गहरा संबंध है।
हम ब्रह्मांड का एक भाग हैं।
जीवन के सभी रूपों की तरह,
हम में कुछ अनूठी समानता है।
जब हमारे शरीर घायल होते हैं,
तो हम में घाव भरने की क्षमता होती है।
हम पुनर्निर्माण कर सकते हैं।
और शुक्र है, धरती में भी यह क्षमता है।
क्योंकि इस समय,
हमारी धरती बीमार है।
हमारी माँ को बुखार है।
अगर आपने हाल ही में ध्यान दिया हो, तो शायद आपके ध्यान में कुछ आया होगा।
कूलिंग स्टेशन
गर्मी बढ़ती जा रही है।
सन् 2012 सबसे गर्म साल था।
सन् 2016 में सबसे ज़्यादा वैश्विक तापमान था।
सन् 2017 अब तक का तीसरा सबसे गर्म साल था।
सन् 2023 अब तक का सबसे गर्म साल होगा।
सन् 2024 का 2023 से भी ज़्यादा गर्म रहना तय है।
तापमान पैरिस जलवायु संधि की तय सीमा से अधिक
धरती पर इतनी गर्मी कभी नहीं रही।
और इस चरम गर्मी से कुछ चरम समस्याएँ पैदा हो रही हैं।
इस साल के आग लगने के मौसम ने तबाही का आधिकारिक रिकॉर्ड बना डाला है।
मुझे पता है आप क्या सोच रहे हैं।
"एक और निराशाजनक जलवायु डॉक्यूमेंट्री नहीं देखनी।"
यह वह समय है जब हम आमतौर पर आपको बुरी ख़बर सुनाकर
आपको दोषी महसूस कराने की कोशिश करते हैं।
खैर…
यह फ़िल्म अलग है।
वुडी हैरेलसन एक्टर
इसमें बहुत सारी समस्याओं के हल बताए गए हैं।
इसमें ऐसी चीज़ है जो हम सब में समान है।
कुछ ऐसी चीज़ जिसकी हम सबको रोज़ ज़रूरत होती है।
ऐसी चीज़ जिसे हम सब चाहते हैं।
यह फ़िल्म भोजन के बारे में है।
और कैसे हमारा भोजन उगाने का तरीका बदलना
शायद हमारी दुनिया के पुनर्निर्माण की बेहतरीन उम्मीद हो सकता है।
अब देखिए हम कहाँ गलती करते हैं।
कृषि विभाग
इंसान नीति और तकनीक की मदद से हमारी गर्म होती धरती को
ठीक करने की कोशिश करते रहते हैं।
और अभी तक
उससे कुछ ज़्यादा ठंडक हासिल नहीं हुई है।
सीओ2
क्या सिर्फ़ कार्बन की वजह से ही हमारी धरती और गर्म होती जा रही है?
या इसकी कोई और वजह भी है?
कोई उतनी ही अहम वजह।
जबसे इंसानों ने शहर बसाते हुए ज़मीनी परिदृश्य में बदलाव लाने शुरू किए,
हमने तीन अरब पेड़ काट डाले हैं।
तीन खरब पेड़
यह पूरी धरती के पेड़ों की आधी संख्या हुई।
और हमने लगभग तीन चौथाई वनस्पति को ख़त्म कर डाला है।
75 प्रतिशत पौधे नष्ट हुए
हम इंसान तब से ही ज़मीन का मरुस्थलीकरण करते आ रहे हैं
जब से हम भोजन उगाते आ रहे हैं।
जे फैमिग्लिएटी ग्लोबल फ़ीचर्स लेबॉरेटरी
ख़ासकर, पिछली कुछ सदियों से
बड़े पैमाने पर खेती करके।
मरुस्थलीकरण शब्द तब इस्तेमाल होता है
जब गर्म, शुष्क रेगिस्तान इकोसिस्टम की जगह ले लेते हैं।
दुनिया के प्रमुख जलभरों में से आधे से ज़्यादा बेहद तेज़ी से कम होते जा रहे हैं।
प्रमुख भूजल भंडार बेहद तेज़ी से कमी
महाद्वीप सूखते जा रहे हैं।
अपनी बात दोहराऊँ क्या?
जैसे-जैसे महाद्वीप सूख रहे हैं
और वनस्पति ख़त्म हो रही है,
धरती और गर्म होती जा रही है।
वायुमंडल असल में नीचे से गर्म होता है,
तो यहाँ ज़मीनी स्तर पर जो तापमान है
वह ज़्यादा होगा।
दूसरे शब्दों में, हमने अपनी हरी-भरी धरती को
एक खौलती हुई कढ़ाई बना डाला है।
पृथ्वी की ज़मीन का सूखना और गर्म होना बेहद चिंताजनक दर से बढ़ता जा रहा है।
हर साल सूखने वाले क्षेत्र कैलिफोर्निया के क्षेत्र से
दोगुने स्तर पर बढ़ते जा रहे हैं।
रॉजर सेवरी
दुनिया भर में तेज़ी से बढ़ते रेगिस्तान
हमारे इकोसिस्टम को तबाह कर रहे हैं।
मरुस्थलीकरण से प्रभावित भूमि
यह एक फैलते कैंसर जैसा है।
हमें लगता है कि हम इसे रोकने के लिए कुछ भी नहीं कर सकते हैं, और फिर भी…
हम न सिर्फ़ इसे रोक सकते हैं,
दरअसल हम इस मरुस्थलीकरण का रुख पीछे मोड़ सकते हैं
और फिर से हरियाली ला सकते हैं।
यह बेहद ही आसान है।
जितने कम पेड़-पौधे होंगे, उतनी ज़्यादा गर्मी होगी।
और ज़मीन पर जितनी ज़्यादा हरियाली होगी,
धरती उतनी ही ठंडी होगी।
हमारी गर्म होती धरती को ठीक करने और बढ़ती जनसंख्या का पेट भरने के लिए
शायद हमें उस हल से शुरुआत करनी है
जो इंसानी ज्ञान पर आधारित होने के बजाय
कुदरत की बुद्धि पर टिका हो।
हमारी गर्म होती धरती को ठीक करने का एक हल है।
यह एक प्राचीन तकनीक है जो बहुत बड़े स्तर पर इस्तेमाल हो सकती है।
यह पहले से ही पूरी दुनिया में मौजूद है।
इसमें वायुमंडल से ज़्यादा कार्बन समा सकती है।
और जब इसे सही से संभाला जाए, तो यह पानी को नियंत्रित करती है
जिसके चलते जलवायु नियंत्रित होती है।
मिट्टी बेहद ही अहम कार्बन सिंक है।
ली ऐन विनोविकी
जब हमारी मिट्टी स्वस्थ और जीवित हो, तो वह मिट्टी असल में साँस लेती है…
नैटली तोपा ईयू रिफ्यूजी
…और वायुमंडल से कार्बन को अपने अंदर लेती है।
मिट्टी में दुनिया की पूरी हरियाली से
ज़्यादा कार्बन मौजूद होती है।
और वायुमंडल में मौजूद सब कार्बन जितनी भी।
कुछ कार्बन मिट्टी की गहरी परतों में जमा होती है।
वह वहाँ हज़ारों से भी ज़्यादा सालों तक रह सकती है…
अस्मेरेत असेफ़ाव बरहे
…और मिट्टी में मौजूद होने वाली कार्बन की मात्रा को बढ़ाती रहती है।
जब हमारी मिट्टी स्वस्थ और क्रियाशील होगी
हम ढेर सारा पानी भी जमा कर पाएँगे।
मिट्टी दुनिया में मौजूद सबसे बड़ा और सस्ता पानी जमा करने वाला टैंक है।
हम मिट्टी में पानी जमा कर सकते हैं,
उसे बनाए रख सकते हैं, उसकी गति धीमी कर उसे फैलाकर ज़मीन में समा सकते हैं
ताकि वह उन प्यासे इलाकों को नमी देकर उनकी प्यास बुझा सके।
पृथ्वी पर मिट्टी ही है जो उसे निर्जीव से जीवित कर सकती है।
धरती पर मौजूद हर जीव मिट्टी पर निर्भर है।
भोजन, चारे, कपड़े के लिए,
पानी पहुँचाने और उसे शुद्ध करने के लिए,
हमारे कचरे को रीसायकल करने के लिए,
हमारी जानकारी में मिट्टी जीवन का सबसे अहम भंडार है।
एक चम्मच मिट्टी में खरबों सूक्ष्मजीव होते हैं।
तो एक बगीचे की मिट्टी में कितने सूक्ष्मजीव होंगे?
ये चीज़ें हमें भौचक्का कर देंगी।
यह बेहद छोटी-छोटी चीज़ों से बनी है जो जीवित हैं।
इसमें खरबों सूक्ष्मजीव हैं।
तो मिट्टी अपने-आप में ही…
एरिज़ोना म्यूज़ डर्ट चैरिटी
…एक ब्रह्मांड है जिसके बारे में हमें बहुत कुछ जानना है
और उसमें प्यार और आदर करने के लिए बहुत कुछ है।
हम कभी अपनी मिट्टी को रेत की तरह नहीं मानना चाहेंगे।
मिट्टी रेत ही है, जब तक उसमें जीवन न हो।
उसमें जीवन आने के बाद रेत मिट्टी बन जाती है।
इस सभी अलग-अलग जीवों का पोषण करने की ऊर्जा का स्रोत फ़ोटोसिंथेसिस है।
रॉजर सेवरी डेज़र्ट टू ग्रासलैंड्स
वह सब फ़ोटोसिंथेसिस मिट्टी के सूक्ष्मजीवों का पोषण करता है,
और वह सब उस पर निर्भर करने वाली सब चीज़ों का भोजन बन जाता है।
हालाँकि प्रकृति बेहद ही जटिल है,
ज़मीन पर जीवन तीन मुख्य घटक से बना है।
हर इकोसिस्टम में कवक, पौधे और जानवर होते हैं।
इकोसिस्टम में होने वाले सब काम…
निकोलैट हान निमन लेखिका
…इन तीन घटकों के ज़रिए ही होते हैं।
खेती दो प्रकार की होती है।
एक में ये प्राकृतिक घटक इस्तेमाल होते हैं।
दूसरे प्रकार में इन्हें ख़त्म किया जाता है।
हम इन दो प्रकारों को "पुनर्योजी खेती"
और "औद्योगिक खेती" कहते हैं।
पुनर्योजी खेती भोजन उगाने का ऐसा तरीका है
जिसमें ज़मीन में कार्बन डाला जाता है जो मिट्टी को उपजाऊ बनाता है।
औद्योगिक खेती दरअसल कार्बन उत्सर्जन का ज़रिया है,
तो इसमें वायुमंडल में कार्बन डाइऑक्साइड और ग्रीनहाउस गैसें
छोड़ी जाती हैं।
यह समस्या का एक हिस्सा है।
पुनर्योजी खेती में वायुमंडल में से कार्बन निकालकर
वापस ज़मीन में डाली जाती है।
यह समस्या का एक हल है।
जोनाथन लंडग्रेन
औद्योगिक खेती में मिट्टी की जुताई कर उसे तोड़ा जाता है।
जब आप ज़मीन की जुताई करते हैं तो मिट्टी को तोड़ देते हैं,
जिससे सब कार्बन निकल जाती है और मिट्टी के सब जीवाश्म मर जाते हैं
और गर्मी मिट्टी में घुसकर मिट्टी को सुखा देती है…
जिससे पूरा ज़मीनी इलाका पूरी तरह से गर्म तापमान का शिकार हो जाता है।
पुनर्योजी कृषि मिट्टी को जोड़े रखती है
ताकि जीवन पनप सके।
पुनर्योजी कृषि का मुख्य आधार
जीवन में जैवविविधता को बढ़ाना है।
पुनर्योजी कृषि में पौधों की विविधता इस्तेमाल होती है,
एक प्रजाति या एक फसल इस्तेमाल नहीं होती है।
पुनर्योजी खेत के मुख्य साधन पौधे और जानवर हैं।
पौधे जानवरों के बिना बचे नहीं रह सकते।
मधुमक्खियों से लेकर बाइसन तक।
सबसे छोटे कीड़ों से लेकर बड़े जानवरों के झुंडों तक,
पुनर्योजी खेती जानवरों को सीधे फसल के खेतों
और बागानों से जोड़ देती है।
पुनर्योजी खेती जीवन को बढ़ावा देती है।
औद्योगिक खेती जीवन को फ़र्टिलाइज़रों या कीटनाशकों
या खरपतवार-नाशकों से बदलना चाहती है।
अगर आप आधुनिक औद्योगिक खेती पर पूरी नज़र डालेंगे,
तो वह सिर्फ़ मारने पर ही आधारित है।
पुनर्योजी खेती में विषैले खरपतवार-नाशक या कीटनाशक इस्तेमाल नहीं होते।
मेरे लिए पुनर्योजी खेती का सबसे बड़ा फ़ायदा यह है
कि हम सिंथेटिक फ़र्टिलाइज़र का इस्तेमाल कम कर रहे हैं,
हम हो चुके नुकसान को पलट रहे हैं
और किसानों की जेबों में ज़्यादा पैसा ला रहे हैं।
वैज्ञानिक पुनर्योजी खेती का अध्ययन कर रहे हैं
और इसके नतीजे चौंकाने वाले हैं।
हमने पूरे नॉर्थ अमेरिका में हज़ारों खेतों का अध्ययन किया।
1,700 खेतों का अध्ययन किया गया
हमने अब तक मौजूद पुनर्योजी खेती के तरीकों का
सबसे बड़ा डेटाबेस इकठ्ठा किया।
अध्ययन : मिट्टी का कार्बन, पक्षी, मिट्टी में फैटी एसिड, मिट्टी का जीवन
पुनर्योजी खेत - औद्योगिक खेत
औद्योगिक खेतों के मुकाबले पुनर्योजी खेत 37 प्रतिशत ज़्यादा कार्बन भंडारण करते हैं।
पुनर्योजी खेतों में
मिट्टी पानी को सोखे रखती है और उसे बहने नहीं देती।
औद्योगिक खेतों के मुकाबले उनमें तीन से छह गुना ज़्यादा जीव होते हैं।
पुनर्योजी किसान अकसर दोगुना मुनाफ़ा कमाते हैं।
औद्योगिक किसानों में राष्ट्रीय औसत से
दो हज़ार गुना ज़्यादा पार्किनसन रोग होता है।
उनमें कैंसर की दर दस गुना होती है
और उनमें अवसाद की दर दोगुना होती है।
मेरे पिता और दादा
ढेर सारा फ़र्टिलाइज़र और हानिकारक रसायन इस्तेमाल नहीं करते थे।
वे उस दौर में पुनर्योजी खेती करते थे।
बस वे उसे "पुनर्योजी खेती" नहीं कहते थे।
जॉन बॉयड
वे उसे "उत्तरजीविता" कहते थे।
आज फिर से हमारी उत्तरजीविता
पुनर्योजी खेती के तरीके अपनाने पर टिकी हुई है।
हम अपने भोजन से पूरी दुनिया को ठीक कर सकते हैं।
या फिर हम भोजन उगाने के अपने तरीके से दुनिया को पूरी तरह ख़त्म कर सकते हैं।
जीवन और मिट्टी के स्वास्थ्य पर ध्यान देने वाले किसान
जलवायु संकट को हल कर रहे हैं।
लेकिन दुनिया की जलवायु को प्रभावित करने और मानवता का पेट भरने के लिए
पुनर्योजन को पूरी दुनिया में बड़े पैमाने पर करना होगा।
हर महाद्वीप अपनी भूमिका निभा सकता है।
हर तरह का इकोसिस्टम और वाटरशेड फिर से बहाल किया जा सकता है।
पूरी दुनिया में इतने बड़े स्तर पर यह काम मुमकिन है, यह जानने का एक ही तरीका है…
वह है एक व्यापक वैश्विक सफ़र पर जाना।
चलिए इसे पुनर्योजन रोड ट्रिप का नाम देते हैं।
केन्या
युगांडा
कैमरा स्पीड, और कट।
ऑस्ट्रेलिया
ऑस्ट्रेलिया में हाल ही के सालों में गर्म होती धरती के प्रभाव…
बहुत चरम पर रहे हैं।
पर ऑस्ट्रेलिया का वातावरण अगर सही किया जा सके तो?
हमारे लोग 60,000 सालों से भी ज़्यादा से हमारे पुश्तैनी देश के…
पॉल गिरावाह हाउस
…फर्स्ट नेशन मूलनिवासी अभिरक्षक रहे हैं।
जब यूरोपीय लोग यहाँ आए थे
तो उन्होंने यहाँ की निर्मलता महसूस की थी।
सुंदर, उपजाऊ कछारी इलाका।
हरी-भरी, शानदार ज़मीन।
आज जो देखते हैं उससे बेहद अलग ज़मीन।
कैरोलिन हॉल
जब यूरोपीय लोग यहाँ आए थे,
उन्होंने इलाके से छेड़छाड़ की,
बहुत बड़े हरियाले इलाके को ख़त्म कर दिया।
हरियाली न होने के कारण
मिट्टी की गुणवत्ता बिगड़ गई।
और मिट्टी की गुणवत्ता बिगड़ने से
पानी सोखे रखने की उसकी क्षमता ख़त्म हो जाती है।
एश्ले सिल्वर सीईओ, एटलस कार्बन
तो ऑस्ट्रेलिया की मिट्टी में पानी की कमी है।
और उसका अंतिम नतीजा होता है मरुस्थलीकरण।
किसान अब यह समझने के लिए एकजुट होने लगे हैं
कि ऑस्ट्रेलिया की मिट्टी में पानी फिर कैसे बहाल किया जाए।
विलमॉट फ़ील्ड डे पुनर्योजी कृषि सम्मेलन
और उनमें से एक किसान हैं गेब ब्राउन।
2021 में, गेब को एएलएस रोग होने का पता चला, जिसे "किसानों का रोग" कहते हैं।
यह विषैले कीटनाशकों के संपर्क में आने से हो सकता है।
शारीरिक रूप से मेरे लिए ये सफ़र करना मुश्किल होता है।
मेरी सेहत बिगड़ती जा रही है,
लेकिन मेरी ज़िंदगी में अब मेरी कहानी बताना ही बचा है।
अगर मैं वैसा करके किसी और की मदद कर पाऊँ
कि वह पुनर्योजी सफ़र पर आगे बढ़े, तो मेरे लिए यह जीत होगी।
गेब ब्राउन पुनर्योजी किसान
आज सुबह हमारे मुख्य वक्ता स्वस्थ मिट्टी आंदोलन के
अग्रजों में से एक हैं,
जो 25 सबसे अधिक प्रभावशाली कृषि नेताओं में से एक हैं।
गर्मजोशी से शानदार ऑस्ट्रेलियाई अंदाज़ में स्वागत करें गेब ब्राउन का।
जन मैं पुनर्योजन की इस राह पर चला,
तो मैं समझा हूँ कि यह सब स्वस्थ मिट्टी से ही शुरू होता है।
जब हम एक ख़राब मिट्टी वाले इलाके में जाकर
इन्फ्रारेड थर्मामीटर निकालते हैं,
तो हम पाते हैं कि ऊपर की मिट्टी और ज़मीन के नीचे की मिट्टी में
तापमान का फ़र्क…
50 डिग्री से ज़्यादा है।
सतह की खाली मिट्टी और पौधों से ढकी मिट्टी में
जो तापमान का अंतर है,
वह अंतर निर्जलीकरण और पुनर्जलीकरण के बीच का अंतर है।
खाली मिट्टी - 130.8°एफ़ - निर्जलीकरण ढकी मिट्टी - 83°एफ़ - पुनर्जलीकरण
इलाके का पुनर्जलीकरण करने के लिए एक मुख्य घटक चाहिए।
एक इकोसिस्टम का पुनर्जलीकरण करने के लिए
हमें कार्बन को वापस मिट्टी में लाना होगा।
मिट्टी में जितनी ज़्यादा कार्बन होगी,
मिट्टी उतना ज़्यादा पानी सोखे रख पाएगी।
मिट्टी के जैविक पदार्थ में हर एक प्रतिशत की बढ़ोतरी से
हम प्रति एकड़ में प्रति फ़ुट लगभग 20,000 गैलन ज़्यादा पानी
सोखे रख पाएँगे।
तो हम लोगों को ज़मीन में कार्बन डालने के लिए प्रेरित कैसे करें?
कार्बन खेती को बढ़ावा देने के लिए
ऑस्ट्रेलियाई सरकार ने एक कार्बन मार्केट बनाई है।
तो कार्बन मार्केट क्या है?
कार्बन मार्केट किसानों को
कमाई का एक और ज़रिया बनाने का मौका देती है।
कार्ल बिनिंग
मिट्टी पृथ्वी पर कार्बन के सबसे अहम भंडार-स्थानों में से एक है।
और इतने बड़े पैमाने पर हमारे वातावरण में से
कार्बन खींचने का सबसे प्रभावी तरीका पौधे हैं।
जानवर पालने वाले जो मिट्टी में ज़्यादा कार्बन डालते हैं
उन्हें कार्बन मार्केट में ही भुगतान किया जा सकता है।
कार्बन क्रेडिट पाने के लिए
किसान को दिखाना होता है कि उन्होंने अपनी मिट्टी में कार्बन डाला है।
और इसकी शुरुआत एक आसान से मिट्टी के टेस्ट से होती है।
मिट्टी का पहला नमूना लेने के लिए अभी बाड़े में जा रहे हैं
और मिट्टी में जैविक कार्बन के स्तर की जाँच कराएँगे।
ह्यू मकमर्ट्री
अगर कार्बन मिट्टी की गुणवत्ता सुधारती है,
तो हम भी स्थिति का ज़्यादा सामना कर पाएँगे।
इसके लिए कार्बन क्रेडिट मिलना एक बोनस है।
मिट्टी में कार्बन बढ़ाने के लिए
किसानों को पुनर्योजी सिद्धांत अपनाने चाहिए।
जितना ज़्यादा पुनर्योजन होगा,
उतना ज़्यादा कार्बन बनाए रखा जाएगा
और वे उतना ज़्यादा पैसा कमाएँगे।
हम पुनर्योजी खेती कर रहे हैं…
टॉम आर्चर
…और हमारी मिट्टी की जाँच ने सकारात्मक कार्बन अवशोषण दिखाया
और हमें कार्बन क्रेडिट दिए गए।
और हमने पक्के तौर पर हमारे चारागाहों और हमारी मिट्टी में
पुनर्योजन देखा है।
और हमने प्रकृति को बहाल होते हुए देखा है।
अगर ऑस्ट्रेलिया अपने 380 मिलियन कृषि एकड़ में से प्रति साल प्रति एकड़
एक टन कार्बन पृथक्करण करे,
तो ऑस्ट्रेलिया की कार्बन मार्केट सालाना एक बिलियन डॉलर से बढ़कर
पंद्रह बिलियन डॉलर हो जाएगी।
यह किसानों और रैंचर का पूरे ऑस्ट्रेलिया महाद्वीप के पुनर्जलीकरण और पुनर्योजन का…
ख़र्च पूरा कर सकता है।
मुझसे यह सवाल बार-बार पूछा जाता है।
"गेब, यह ऑस्ट्रेलिया है। क्या यह यहाँ सफल हो सकता है?"
इन पुनर्योजी तरीकों को अपनाने से
यह सफलता मिल सकती है।
दुनिया के पार एक और शुष्क वातावरण में…
केन्या
…पुनर्योजन की शुरुआत उन लोगों से होती है
जो सदियों से खेती करते आ रहे हैं।
पुनर्योजन का हर प्रोजेक्ट एक ताकतवर चीज़ से शुरू होता है…
बीज।
एक ऐसी प्राचीन प्रजाति है जिसकी कोशिश है
कि अफ़्रीका के कुछ सबसे अहम बीज फैलाने वाले जीवों को वापस लाया जाए।
हमें सम्बूरू बुलाते हैं।
हमारी रोज़ाना की खुराक है खून, दूध और माँस।
रॉबर्ट लेमायिएन सम्बूरू प्रजाति
तो हमारी प्रजाति के लिए हमारे जानवर ही हमारे सबकुछ हैं।
यही हमारी रोज़ी-रोटी है।
झुंड में रहने वाले पशुओं को खाना चाहिए
और वह खाना आमतौर पर चारागाहों से ही मिलता है।
मवेशियों को घास चाहिए होती है,
तो जब चारागाह हरे-भरे होते हैं
तो इकोसिस्टम जंगली जानवरों और समुदाय…
टाइटस लेतापो
…दोनों का सहारा बनता है।
लेकिन उत्तरी केन्या में चारागाहों को फिर से बहाल करने का तरीका ढूँढने के लिए
हमें सबसे पहले…
सामने आने वाली कठिनाई का सामना करना होगा।
तो सम्बूरू संस्कृति में हाथी बहुत ही ख़ास स्थान रखते हैं।
वे चारागाहों को बनाने के लिए बेहद अहम प्रजाति हैं।
जब वे किसी इलाके में कुछ समय बिताते हैं,
तो उनसे होने वाला असर दिखता है।
केटी रो
यह बबूल का पेड़ है जिसे एक हाथी ने गिरा दिया है।
उन्होंने मिट्टी की सतह से बहने वाले पानी की रफ़्तार को कम कर दिया है।
इससे घास के बीजों को जमने में मदद मिलती है।
उस हाथी के इस पेड़ को गिराने की वजह से
जीवन फिर से उभरेगा और सब कुछ बहाल हो जाएगा।
हाथी ज़मीन को ऐसी चीज़ से उर्वर करता है जिसमें…
और भी बीज होते हैं।
यह जो हाथी की लीद यहाँ पड़ी है, वह ख़ुद में ही जीवन है।
आप देख सकते हैं, यह रेशों से भरी है।
इसमें ढेरों कीड़े हैं।
इसमें अलग-अलग तरह के बीज हैं।
इस लीद की बहुत ही ज़्यादा अहमियत है।
कई-कई सालों तक लोग, उनके मवेशी और जंगली जानवर
एक-दूसरे के साथ रहते थे।
और फिर,
अवैध शिकार शुरू हुआ।
केन्या में हाथी की आबादी में कमी
कई सालों तक चलने से
अवैध शिकार ने केन्या में भारी तादाद में गैंडे और हाथी मार डाले,
जिसके चलते चारागाह रेत और कंटीली झाड़ियों से भर गए।
हमारी तबाही पक्की है।
अगर हम…
अपनी ज़मीन को बचाना और
उसका पुनर्योजन शुरू नहीं करते।
और यह सिर्फ़ तभी हो सकता है
जब हम हाथियों को वापस ला पाएँ।
इसलिए हम हाथियों को बचाते हैं और उन्हें दोबारा बसाते हैं।
रेतेती एलीफैंट सैंक्चुअरी में स्वागत
अपनी सैंक्चुअरी से
सम्बूरू हज़ारों हाथियों को बचाने और पुनर्वासित करने में सफल हुए हैं।
हम जो संरक्षण का काम कर रहे हैं उसकी बदौलत
हाथियों की तादाद में बहुत ही ज़्यादा बढ़ोतरी हुई है।
हाथियों की तादाद बढ़ने के साथ ही
मुझे ज़मीन पर बहुत सकारात्मक असर दिख रहा है।
इस घास को देखो।
एक प्रजाति के लिए यह असल में हमारे लिए बहुत उत्साहजनक है।
हमने बहुत लंबे अरसे से ऐसा होता हुआ नहीं देखा है।
इसमें आशा झलकती है
और हमें दिखाई देता है कि हम अपनी ज़मीन पर फिर चारागाहों की वापसी करा पाएँगे।
युगांडा
जब लोग जलवायु की तबाही और संघर्ष से बचने के लिए भागे
उत्तरी युगांडा शरणार्थियों के लिए एक शरणस्थली बन गया।
पूरे विश्व में शरणार्थियों की तादाद बढ़ने के साथ
क्या पुनर्योजन ज़मीन को फिर से जीवंत करने का एक ज़रिया बन सकता है?
मैंने जंग की वजह से दक्षिणी सूडान छोड़ दिया।
लूसी अब्वो शरणार्थी
मैं गोलीबारी और मौत की वजह से ही यहाँ आई हूँ।
अकोलाकॉलिन शरणार्थी
जंग के दौरान मेरे गाँव में
लोग गोलियों का निशाना बन मर रहे थे।
उप-सहारा अफ़्रीका की जलवायु वाकई बदल रही है।
और उसके बदलने की जो वजह है, उससे हैरानी नहीं होनी चाहिए।
जो हो रहा है उसमें बड़ी हद तक वजह है पर्यावरण की तबाही,
जल-व्यवस्था की तबाही और कार्बन और पोषक तत्व चक्र की तबाही।
एक सौ तिरपन डिग्री, 67.5 डिग्री सेल्सियस। ठीक है?
यह किसी पौधे के पनपने लायक वातावरण नहीं है।
मैंने अफ़्रीका के सभी इलाकों के खेतों को देखा है,
ऐसे किसान देखे हैं जिन्होंने रासायनिक खेती का यह मॉडल अपना लिया है।
वे एक पूरी तरह से अखंड उपजाऊ सिस्टम लेते हैं, उसे तोड़ डालते हैं
और अब सिंथेटिक फ़र्टिलाइज़र, कीटनाशक इस्तेमाल करने लगते हैं।
और यह बात सहारा रेगिस्तान और उसके नीचे के पूरे इलाके में फैलती जा रही है।
इन सालों में हम यह देखते आ रहे हैं कि सब सहारा अफ़्रीका में…
थॉमस कोल
…इंसानों की आबादी बहुत ही तेज़ी से बढ़ती जा रही है।
लेकिन इसी समय में मिट्टी की उपजाऊ शक्ति धीरे-धीरे कम होती जा रही है।
तो इसका मतलब है कि जिस ज़मीन पर रहने वाले लोगों की तादाद बढ़ रही है,
वह कम भोजन पैदा कर रही है।
जब शरणार्थी युगांडा आते हैं,
तो उन्हें जो खाना दिया जाता है, उस पर निर्भर होना पड़ता है।
मिरियम लकोट किब्वोता
वह न मिलने पर आपको भूखा रहना पड़ता है।
एवेलिन लल्वेडो
हम कैसे दिखा सकते हैं कि एक शरणार्थी कैंप भी असल में पुनर्योजन की जगह हो सकता है?
हमने कहा कि हम एक फ़ार्म शुरू करना चाहेंगे।
हमने अपनी ज़रूरत पता लगाने के लिए एक डिज़ाइन बनाया।
सबसे पहले हमें पानी को नियंत्रण में करना होगा।
जब भी बारिश होती है,
पानी बस इस जगह से बहकर चला जाता है।
…फ़्रेम, ए अक्षर।
हमारे पास ये आसान से यंत्र और ए-फ़्रेम हैं जिनके इस्तेमाल से
हम उनकी ज़मीन की रूपरेखा का पता लगाते हैं,
यह जानते हैं कि इन जल संचयन ढाँचों को कहाँ लगाया जाए।
पश्चिमी अफ़्रीका में इन्हें अर्ध-गोलाकार, अर्ध-चंद्र कहते हैं।
इसका खुला भाग ढलान के सामने होता है।
कुछ लोग इन्हें "मुस्कुराते उभार" कहते हैं।
तो हम कहते हैं, "ठीक है, मुस्कान का सिरा हमेशा ऊपर की ओर होना चाहिए।"
हमें मुस्कुराना होगा।
तो हमारे डिज़ाइन के हिस्से के तौर पर
हमने फ़ार्म में तालाब को शामिल कर लिया
जिससे अतिरिक्त पानी जमा करने में मदद मिले।
बारिश होने पर
ये सिस्टम बारिश का स्वागत करके उस पानी को वाकई ज़मीन में जमा करते हैं।
हम पक्का करते हैं कि हम बहने वाले पानी को अपनी ज़रूरत के मुताबिक दिशा दें।
कुछ देशी पहले से मौजूद पेड़ों को छोड़कर
यह सभी हरियाली पिछले 18 महीनों की बारिश का, वर्षाखेती का असर है।
बाद में
पुनर्योजन के सिद्धांत सब सहारा अफ़्रीका के
लगभग एक अरब लोगों को उम्मीद दे सकते हैं।
मैं यह सीखने लगी कि मिट्टी की गुणवत्ता कैसे बढ़ाऊँ।
हमारे पास सब सामान उपलब्ध है।
आप किसी की ज़मीन पर जाते हैं तो हैरान रह जाते हैं।
मेरे पीछे यह एक खाने का जंगल है।
हमारे यहाँ 20 से ज़्यादा अलग-अलग तरह के पौधों की प्रजातियाँ हैं,
वे साथ में अच्छे से पनप रही हैं।
मेरी ज़िंदगी बदल गई है क्योंकि
मैं अब पड़ोसियों से खाना नहीं माँगती।
बल्कि पड़ोसी मेरे पास खाना लेने आते हैं और मुझे पैसे भी देते हैं।
सांता एबर शरणार्थी
मेरे यहाँ आम, अवोकाडो, अमरूद,
नींबू, अरारोट और बहुत सी चीज़ें हैं।
मैं बहुत ही ख़ुश हूँ।
हम जिन लोगों के साथ काम करते हैं, उनमें से ज़्यादातर भोजन आत्मनिर्भर हो जाते हैं।
उनके पास इतना पैसा होता है कि बच्चों को स्कूल भेज सकें।
यही आर्थिक सशक्तिकरण और बदलाव है।
लिंडा एकरबॉम कोल
मैंने बेशुमार मिसाल देखी हैं
जहाँ यह सब बहाली का काम हो रहा है।
सलीना अबराहा
यह अलग-अलग देशों में चल रहा है। यह इथियोपिया में है,
यह नाइजीरिया में है, यह केन्या, युगांडा में चल रहा है।
और ये सभी काम अलग हैं,
लेकिन यह निश्चित तौर पर एक आंदोलन है और वाकई आपस में जुड़ा हुआ है।
एक-एक खेत करके हम असल में उस इलाके को बहाल कर सकते हैं
जो ग्रेट ग्रीन वॉल में शामिल है।
अलग-अलग तरह की भूमि का यह संयोजन पूरे महाद्वीप में फैला हुआ है।
बहाली के कदम उठाने में कई किसानों, कई बागबानों,
कई इकोसिस्टम में काम करने वालों का योगदान होता है…
जो पुनर्योजी तरीकों का एकीकरण करते हैं।
नागरिक इंजीनियरिंग के लिए समुदायों के साथ काम करके।
एक-एक खेत करके, हम असल में सहारा रेगिस्तान को दक्षिण की ओर बढ़ने से रोक रहे हैं
और रेगिस्तान में ज़िंदगी बहाल कर रहे हैं।
दक्षिणी नाइजर - अफ़्रीका
मेरे लिए, ग्रेट ग्रीन वॉल ऐसी चीज़ है जो हमारे ज़िंदा रहने के लिए,
हमारी प्रगति और हमारे भविष्य के लिए अहम है।
जब अफ़्रीका अपने रेगिस्तानों को बहाल करने के लिए ग्रीन वॉल बना रहा है,
एक और बड़ी आबादी वाला देश है जो अपनी ज़मीन की
बहाली के लिए पुनर्योजन के सिद्धांत इस्तेमाल कर रहा है।
भारत
भारत में इकलौती संस्कृति जो 5,000 सालों से अस्तित्व में है, वह कृषि है।
अगम खरे संस्थापक, सम्पूर्ण कृषि
भारत में लगभग 100,000,000 खेती करने वाले परिवार हैं।
लगभग 50 प्रतिशत परिवार पूरी तरह से कृषि के
पारंपरिक तरीकों पर निर्भर हैं।
भारत कभी प्राकृतिक संसाधनों से भरपूर
फलती-फूलती कृषि भूमि था।
भारत कृषि उत्पादन का केंद्र बिंदु था।
भारत में हम कभी एकल खेती नहीं करते थे।
विविधता का सिद्धांत ही भारतीय खेती का मूल-मंत्र है।
"विविधता" एक साथ कई प्रजाति की फसलें
आप प्रकृति के तालमेल में काम करके…
वंदना शिव, अर्थ डेमोक्रेसी
…और तब आप उच्च गुणवत्ता वाला विविध भोजन उगाते हैं।
फिर बहुत तेज़ी से
पश्चिमीकरण होने लगा।
पहली चीज़ यह हुई कि उपनिवेशवाद वस्तुओं का निर्यात करने के लिए
कृषि को खेती की अर्थव्यवस्थाओं में बदलने लगा।
ब्रिटिश के जाने के बाद भारत औद्योगिक कृषि की ओर मुड़ गया।
और नई औद्योगिक कृषि को एक ख़ास नाम दिया गया।
रासायनिक खेती लागू करने को हरित क्रांति का नाम दिया गया।
दूसरे देशों से सभी तरह के वैज्ञानिकों को लाया गया।
हमारा परिचय हाइब्रिड बीज, कीटनाशकों और पेस्टीसाइड से हुआ।
लोगों को एक या दो दशक तक…
शान भार्गव
…भरपूर फसल ज़रूर मिली।
पर समय बीतने के साथ, हमने उसका नुकसानदायक पहलू देखा।
यह सब एकल खेती लोगों को पेड़ काटने का बढ़ावा देती है।
हमने लगभग साढ़े छह हज़ार हेक्टेयर जंगल खो दिए हैं।
और इससे विविधता अब चली गई है।
हम जैव-विविधता खोने में दुनिया में दूसरे नंबर पर हैं।
हरित क्रांति के खोखले वादों ने भारतीय खेती को तबाह कर डाला।
1990 के दशक के आख़िर में मिट्टी की उपजाऊ शक्ति तेज़ी से कम हो रही थी।
वह मिट्टी जो पहले कार्बन पृथक्करण की
शक्ति रखती थी…
वह अब कार्बन छोड़ रही थी।
तो मिट्टी रेत में बदल गई।
रासायनिक खेतों में
मिट्टी की उर्वरता और पोषक तत्व ख़त्म हो गए हैं।
हम बहुत ही कम उत्पादन करने में
बहुत ही ज़्यादा संसाधन इस्तेमाल कर रहे हैं।
जैव-विविधता को नष्ट करने वाली खेती मिट्टी और पानी को नष्ट कर देती है…
जबकि किसान की हालत बदतर होती जाती है।
किसानों की कमाई ख़त्म होती जा रही है।
तो हर साल किसानों को उधार लेना पड़ता है।
हर किसान क़र्ज़ में है।
1995 से लगभग 2016 तक
चार लाख किसानों ने आत्महत्या कर ली।
नतीजतन, लोगों का नया समूह उभरा है
जो मिट्टी की रक्षा करके भारतीय किसानों की
रक्षा करने के लिए प्रतिबद्ध है।
और कुछ लोगों के लिए उसकी शुरुआत कार्बन को मापने से होती है।
आज मिट्टी कार्बन का सबसे बड़ा पृथ्वी का हौज है।
हम पूरे देश में ऐसे 2,000 मिट्टी-परीक्षण केंद्र
बना रहे हैं।
यहाँ मिट्टी में जैविक कार्बन पदार्थ मापा जाता है,
जिससे कार्बन का पृथक्करण करके उसे अपनी जगह पर वापस डाला जा सके।
और जैविक कार्बन बढ़ने के साथ-साथ खेतों की उपज भी बढ़ जाती है।
कहा जाए तो, ज़्यादा कार्बन का मतलब है ज़्यादा भोजन।
मिट्टी में जैविक कार्बन स्तरों को बढ़ाया जा सकता है।
खेतों की उपज में 20 प्रतिशत से लेकर 35 प्रतिशत तक का इज़ाफ़ा हो सकता है
जो सीधे तौर पर किसानों की आमदनी बढ़ाता है।
यह लाखों लोगों को गरीबी से बाहर निकालने की बात है।
यह सिर्फ़ एक अवसर ही नहीं है,
मैं इसे नैतिक कर्तव्य भी मानता हूँ।
ईशा योग केंद्र कोयंबटूर, भारत
भारत के एक आध्यात्मिक गुरु के लिए
करोड़ों ज़िंदगियों को बचाने की शुरुआत
मिट्टी को बचाने से होती है।
ग्राउंड्सवेल, सद्गुरु, दूसरा टेक।
मिट्टी आपकी संपत्ति नहीं है।
यह एक विरासत है जो आपको पिछली पीढ़ियों से मिली है।
सद्गुरु ईशा फाउंडेशन
और यह आपकी मूलभूत ज़िम्मेवारी है
कि आप इसे जीवित रूप में अगली पीढ़ियों को सौंपें।
मैं कई सालों तक खेतों में पला-बढ़ा।
मिट्टी पर चलते हुए आपको पता हो
कि आप मिट्टी का ही हिस्सा है, आप मिट्टी ही हैं।
धरती पर खेती करने के लिए सिर्फ़ 55-60 सालों के लिए ही मिट्टी बची है।
तो हम क्या करें? दुनिया को कैसे जागरुक करें?
सेव सॉयल
तो मैंने लंदन से दक्षिण भारत तक सफ़र करने का फ़ैसला लिया।
और मिट्टी की बात करें तो आप एक अभियान चला रहे हैं।
यह 100 दिन का मोटरसाइकिल का सफ़र…
तीस हज़ार किलोमीटर का 100 दिन का सफ़र।
बारिश के चलते, बर्फ़ के चलते, रेगिस्तान में से लगातार चलते जाना।
कोयंबटूर भारत
पता है, मैं 65 साल का हूँ। उम्मीद है मैं ज़िंदा रहूँगा।
मेरा लक्ष्य है कि अगर हम लोगों से यह कहलवा पाएँ कि हमें
मिट्टी की गुणवत्ता की चिंता है,
तो राजनीतिक नेता कुछ कदम उठाएँगे।
तो मैंने सोचा कि मुझे लोगों से ऐसा कहलवाना चाहिए।
हैलो, मेरी आवाज़ सुन सकते हैं?
-हाँ! -हाँ!
सद्गुरु ने 27 देशों में 691 आयोजनों में भाग लिया,
और अरबों लोगों तक अपना संदेश पहुँचाया।
जब राजनीतिक नेताओं ने देखा कि इतने सारे लोग इस बारे में चिंतित हैं,
तो अचानक से हर किसी को इस बारे में चिंता होने लगी
और कई देशों ने इस पर प्रतिक्रिया दी।
पर क्या समस्या हल हो गई है?
नहीं।
ज़मीनी स्तर पर बहुत कम काम हुआ है।
अब भी, ऐसा लगता है कि हम समस्या की भयावहता को समझे नहीं हैं।
जिस तरह मिट्टी रेत में बदली जा सकती है, उसी तरह मिट्टी बहाल भी की जा सकती है।
और कभी-कभी, यह पानी को बहकर जाने देने के बजाय
पानी को रोककर रखने जितना आसान होता है।
जयपुर भारत
मैं यहाँ जितने भी सालों से रह रहा हूँ,
मैंने कभी ऐसी बरसात नहीं देखी है।
मानवेंद्र सिंह शेखावत
हम जैसलमेर में हैं,
जिसे दुनिया के अधिकतर लोग रेगिस्तान मानकर खारिज कर देते हैं।
यह देश के सबसे ज़्यादा शुष्क हिस्सों में से एक है।
यहाँ सालाना 15 सेंटीमीटर से कम बारिश होती है।
धुन जयपुर, भारत
अभी हम धुन नाम की इस जगह पर हैं।
यह इंसान का बनाया ईको-रिज़र्व है…
जतन शेखावत धुन लाइफ़
…जिसे हम पिछले दस सालों से फिर से जंगल बनाने का काम कर रहे हैं।
हमने इस जगह की पूरी संरचना को डिज़ाइन किया है,
तीस साल में एक बार के बरसात हादसे को ध्यान में रखते हुए।
शायद यही वह स्थिति है।
जब ऐसी स्थिति होती है,
तो आप इस पूरी बारिश को जमा कर सकते हैं
और उन समय में इसे इस्तेमाल कर सकते हैं जब आपके पास पानी न हो।
हमने आसपास के इलाकों में लगभग 60 तालाब बनाए हैं।
यह जगह पहले एक अर्ध-शुष्क ज़मीन का टुकड़ा थी,
जो पूरी तरह रेतीली थी।
और अब यहाँ आप एक हरा-भरा नखलिस्तान देखते हैं।
और आप देख सकते हैं, यहाँ सिर्फ़ रेत थी
और अब यहाँ दो मीटर ऊँची घास है।
जब आप घास उगाते हैं, पेड़ उगाते हैं,
तो यह एक बड़े स्पंज जैसा होता है।
मिट्टी में छिद्र मौजूद होने के कारण पानी अंदर समा जाता है।
घास जलवायु के लिए अहम होती हैं
क्योंकि इसका हर एक तिनका एक कार्बन पंप है
जो ज़मीन में कार्बन का पृथक्करण कर रहा है।
पुनर्योजन में घास हमारा अहम घटक है।
घास लगातार उगती रहे,
इसके लिए चार पैर वाले जानवर चाहिए।
यहाँ मौजूद इन सब मवेशियों के बिना
हम इस ज़मीन को किसी भी हाल में बहाल नहीं कर सकते थे।
तो जानवरों, पानी वाली ज़मीन के सकारात्मक चक्र से
सबसे शुष्क इलाकों में भी
जीवन की शुरुआत हो सकती है।
सिर्फ़ दस सालों में ही ऐसा कुछ हो सकता है,
अगर आप बस ज़मीन को ख़ुद को बहाल होने दें।
पहले - बाद में
यह एक चमत्कार है।
भारत में पुनर्योजन के अग्रज औद्योगिक खेती के प्रभावों को
पलटने की कोशिश कर रहे हैं।
इस बीच, दक्षिणी गोलार्द्ध में
एक ऐसा देश है जो जंगलों को बहाली और जैव-विविधता…
कोलंबिया
…वापस लाने के लिए एक नया मॉडल इस्तेमाल कर रहा है।
उनकी कोशिशें खाने की एक ऐसी चीज़ का भविष्य तय सकती हैं
जिसे रोज़ाना एक अरब से ज़्यादा लोग इस्तेमाल करते हैं।
और बात सिर्फ़ एक कप कॉफ़ी पर आकर ठहरती है।
यहाँ कोलंबिया में कॉफ़ी
बहुत परिवारों का आर्थिक आधार है।
एना मारिया गिल डुरान
कोलंबिया में हम कहते हैं कि कॉफ़ी अमीर नहीं बनाती है,
बल्कि गरीबी रोकती है।
हुआन कार्लोस आर्डिला
कॉफ़ी उगाना बेहद कड़ी मेहनत वाला काम है।
इसमें मशीनें इस्तेमाल नहीं होतीं।
आप इसे रोपते हैं,
इसकी कटाई करते हैं, इसका छिलका उतारते हैं, खमीर उठाते हैं, धोते हैं,
सुखाते हैं, पैक करते हैं, भूनते हैं,
पीसते हैं और तैयार करते हैं।
आख़िरकार आपको कॉफ़ी का बेहतरीन प्याला मिलता है।
अधिकतर कृषि इलाकों की तरह,
कोलंबिया में गंभीर रूप से जंगल ख़त्म होते जा रहे हैं।
औद्योगिक कॉफ़ी बागानों में जंगल काटकर साफ़ कर दिए जाते हैं,
जिससे जैव-विविधता ख़त्म हो जाती है।
जब उन्होंने ज़्यादा कॉफ़ी उगाने के लिए पेड़ों को काटना शुरू किया,
तो जगह की प्रकृति को बड़ा नुकसान हुआ।
समस्या इतनी गंभीर है
कि औद्योगिक कॉफ़ी पूरी दुनिया में
जंगल ख़त्म होने का बड़ा कारण है।
विवियाना गुतिएरेज़, पीएचडी कॉर्नेल यूनिवर्सिटी
आप वहाँ पर साफ़ देख सकते हैं कि क्या हो रहा है।
यह पूरी तरह से बंजर है।
अभी कॉफ़ी पर ख़तरा मंडरा रहा है।
वह मिट्टी जहाँ पिछले 20 या 30 सालों से पूरी तरह धूप में उगी
कॉफ़ी की एकल कृषि हुई है,
उसमें अब उन ज़मीनों पर उगने वाली कॉफ़ी लायक आवश्यक पोषक तत्व मौजूद नहीं हैं।
रूथ बैनेट, पीएचडी
कॉफ़ी की खेती को इन गहन एकल खेती को छोड़ना होगा।
वरना कॉफ़ी बचेगी ही नहीं।
लेकिन कॉफ़ी उगाने का एक बेहतर तरीका है।
और इसमें हैरानी नहीं,
कि इसका संबंध पुनर्योजी तरीके से खेती करने से है।
मेरे पास कॉफ़ी के 11,200 पेड़ हैं।
रुबेन दारियो पुनर्योजी कॉफ़ी किसान
हम पुनर्योजी कृषि के कुछ अच्छे तरीके इस्तेमाल कर रहे हैं।
पुनर्योजी कॉफ़ी खेत जंगल की तरह काम करते हैं,
जहाँ वे कई किस्म के पेड़ लगाते हैं,
जिसमें केले और प्लैन्टेन के पेड़ शामिल होते हैं।
प्लैन्टेन - कॉफ़ी - केला
बड़ी पत्तियाँ कॉफ़ी के छोटे पेड़ों को छाया देती हैं,
तापमान को नियंत्रित करती हैं और मिट्टी में पानी को सोखे रखती हैं।
केले के पेड़ मिट्टी को छाया देते हैं।
ये सभी पत्ते सड़कर जैविक पदार्थ बनाते हैं।
हम जैविक पदार्थ का भरपूर फ़ायदा लेते हैं।
छाया में उगने वाली खेती बेहतर और उच्च गुणवत्ता की कॉफ़ी पैदा करती है,
धूप में उगने वाली खेती के मुकाबले।
हर साल, वह छाया तापमान के साथ थोड़ी अलग तरह से
प्रतिक्रिया करती है।
बीज ज़्यादा घने होते हैं और इसलिए उनमें ज़्यादा जटिल स्वाद भरे होते हैं,
और यह सब मिट्टी में मौजूद सूक्ष्मजीवों से जुड़ा होता है।
देखिए आप किस गुणवत्ता की मिट्टी बना सकते हैं।
शुद्ध मिट्टी,
क्योंकि इसमें किसी तरह के एग्रोकेमिकल मौजूद नहीं हैं।
इसी से कॉफ़ी में वह गुणवत्ता आती है
जो दुनिया भर में मशहूर है।
पुनर्योजी कॉफ़ी के खेतों का एक और फ़ायदा होता है।
वे वर्षा-वनों की जैव-विविधता को बचाए रखते हैं।
इन खेतों में पनपने वाली कई प्रजातियों में से
एक आसानी से नज़र में आती है।
अगर आप अपनी आँखें बंद करके एक पुनर्योजी कॉफ़ी के खेत में जाएँ,
तो आपको तुरंत एक फ़र्क महसूस होगा,
क्योंकि आप कई पक्षियों की चहचहाहट सुनेंगे।
पेल-वेंटेड पिजन
गोल्डन टैनेजर टंगारा आर्थस
फ्लेम-रंप्ड टैनेजर रैम्फोसेलस फ्लैमिंगेरस
ग्रेट किस्काडी पिटेंगस सल्फूरेटस
ब्रॉन्ज़-विन्ग्ड पैरेट
पक्षी असल में चेतावनी देने वाले होते हैं।
वे हमें बता सकते हैं कि कोई इकोसिस्टम कितना स्वस्थ है।
ब्लू-नेक्ड टैनेजर
आप अपने कॉफ़ी के खेत को जितना ज़्यादा जंगल के जैसा बना पाएँगे,
आप जैव-विविधता में उतना ही ज़्यादा योगदान दे पाएँगे।
गोल्डन-ऑलिव वुडपैकर कोलाप्टेस रूबिजिनोसस
ब्लू-ग्रे टैनेजर
पक्षियों को सूचक मानकर हम दुनिया भर में
लगभग 84,000 खेतों का मूल्यांकन कर पाए हैं।
और हमने यह पाया है कि
उन कॉफ़ी के खेतों की जैव-विविधता के स्तर…
एंडियन मोटमोट
…संरक्षित क्षेत्रों की जैव-विविधता के दूसरे स्तरों के समान ही हैं।
इसलिए संरक्षण के लिए कॉफ़ी के योगदान करने की क्षमता का वाकई मुकाबला नहीं है।
दुनिया भर के कॉफ़ी वाले क्षेत्रों में ही बहुत हद तक
दुनिया की सबसे ज़्यादा जैव-विविधता पाई जाती है।
इसलिए कॉफ़ी को ऐसे तरीकों से उगाना बहुत ही अहम है
जिससे जैव-विविधता को पनपने के हालात बन सकें
जबकि साथ ही आप अपनी आजीविका भी कमा पाएँ।
हमारे खाने की कई पसंदों की तरह ही,
कॉफ़ी का हर प्याला हमारे भविष्य को सीधा प्रभावित करने वाला एक वोट है।
हमारे कॉफ़ी के प्याले की वजह से और भी बहुत कुछ हो सकता है।
इससे साफ़ नदियाँ मिल सकती हैं,
मिट्टी बेहतर हो सकती है,
सूखे से निपटने की क्षमता बढ़ सकती है।
अपनी कॉफ़ी पीते हुए, अपने आँगन में पक्षियों को देखते हुए,
यह सोचिए कि सर्दियों में वे सभी पक्षी कहाँ थे,
और कॉफ़ी का मेरा प्याला यह कैसे तय करता है कि मेरे पक्षी वापस लौटेंगे या नहीं?
जब हम पुनर्योजी कॉफ़ी चुनते हैं,
तो हम किसानों को एक आर्थिक कारण और अवसर दे रहे हैं,
कि वे उन जंगलों को,
उन छायादार पेड़ों को और उस जैव-विविधता को बनाए रख सकें।
अगर आप एक कॉफ़ी पीने वाले होने के नाते,
ऐसा ब्रांड चुनेंगे जो पुनर्योजी कृषि पर काम कर रहा है,
तो आपको कुछ ऐसा हासिल होगा जो उस उत्पाद से बढ़कर है…
इस धरती के लिए,
अपने लिए,
और उन लोगों के लिए जिनकी अलग तरीके से काम करने की कोशिश है।
कोलंबिया के दक्षिण में सरहद के पार ही
धरती के सबसे अहम इकोसिस्टम में से एक है,
जो जंग का मैदान बन गया है…
ब्राज़ील
…औद्योगिक बनाम पुनर्योजी कृषि का।
हाल ही में दुनिया ने देखा है कि ब्राज़ील की ख़ूबसूरती को किस तरह बर्बाद किया जा रहा है।
उन लोगों की तादाद बढ़ती जा रही है
जो ब्राज़ील की जैव-विविधता और उसकी मिट्टी को बहाल करने की लड़ाई लड़ रहे हैं।
अमेज़न वर्षावन दक्षिण अमेरिका
ब्राज़ील की प्राकृतिक जैव-विविधता का केंद्र अमेज़न ही है।
इस शानदार वर्षावन में न केवल धरती की
40 प्रतिशत प्रजातियाँ मिलती हैं
बल्कि यह कुछ और भी करता है।
वैज्ञानिक अमेज़न को एक हरित महासागर बुलाते हैं।
पाउलो मॉटिन्हो, फाउंडर
और यह एक पंप की तरह काम कर रहा है,
यह महासागर से पानी को महाद्वीप में ला रहा है।
वायुमंडलीय नदियाँ
यह एक विशालकाय सिंचाई प्रणाली है।
जब यह प्रक्रिया होती है
तो हवा में बहुत सारी नमी आ जाती है।
ये उड़ती हुई नदियों जैसी होती है।
अमेज़न हमारी धरती के दिल की तरह काम करता है,
और दूसरे महाद्वीपों में पानी भेजता है।
इसकी जड़ें अमेज़न के पार अलग-अलग जगहों पर पानी और बारिश भेजती हैं।
अमेज़न दूसरे जैवक्षेत्रों से जुड़ा हुआ है।
हम इस धरती से जुड़े हुए हैं।
ज़ाई सुरुई कार्यकर्ता
पानी के बिना कौन जी सकता है? हवा के बिना कौन जी सकता है?
मुझे यहाँ कोई ऐसी चीज़ दिखाओ जो प्रकृति से न आई हो।
इसीलिए हम मूल निवासी औरतें दिल और दिमाग में
फिर से जंगल उगाने पर ज़ोर देती हैं।
क्योंकि आज लोगों के लिए यह पल जिसमें हम जी रहे हैं,
उसे समझना ज़रूरी है।
द सराडो दक्षिण अमेरिका
सराडो अमेज़न के बाद ब्राज़ील का
दूसरा सबसे बड़ा इकोसिस्टम है।
और यह दुनिया का सबसे ज़्यादा जैव-विविध चारागाह है।
सराडो के 50 प्रतिशत से ज़्यादा हिस्से से खेती करने के लिए पेड़ काटे जा चुके हैं।
हैनाह सिमंस एरा ब्राज़ील
हम 10,000 प्रजातियों को हटा रहे हैं,
सिर्फ़ एक पौधे के लिए। जो सोयाबीन है।
सोया की हदों को बढ़ने से रोकना एक बहुत ही मुश्किल काम है
क्योंकि वह विदेश से आने वाले
निवेश पर निर्भर है।
कहना होगा कि सराडो और अमेज़न के 20 प्रतिशत हिस्से से जंगल ख़त्म हो गए हैं।
क्योंकि सोया और कॉर्न की मांग बढ़ती जा रही है।
ब्राज़ील में अब दुनिया में सोया और कॉर्न की एक चौथाई फसल उगती है।
इसका निर्णायक मोड़ बहुत जल्दी आने वाला है
और तब यह इकोसिस्टम पूरी तरह ढह जाएगा।
अगर ब्राज़ील में सोया की हद बढ़ती ही रही,
तो जंगलों की कटाई बहुत अहम स्तर पर पहुँच सकती है।
अगर हमने विकास का यही मॉडल जारी रखा…
पर्यावरण मंत्री
…तो हम ब्राज़ील को और कमज़ोर बना देंगे।
इसीलिए यह ज़रूरी है कि हम अपनी कृषि को विकासक्षम बनाने का
एक नया तरीका लागू करें।
ज़ावांते प्रजाति मातो ग्रोसो, ब्राज़ील
एक जंगल को बहाल करने का शायद सबसे बढ़िया तरीका उन लोगों से सीखना है
जो सालों से वहाँ रहते आए हैं।
यह सभी बहाली हमारी प्रकृति को सुरक्षित और संरक्षित करती है।
यही हमारी प्रेरणा है।
होतिक्सा सुमाने
अपने इलाके को बचाने के लिए हमारे पास पारंपरिक तकनीक भी हैं।
ज़ावांते एक तकनीक इस्तेमाल करते हैं, जिसे वे मुवूका कहते हैं,
जिसमें वे मूल बीजों को आपस में मिलाते हैं और उन्हें मिट्टी में डाल देते हैं।
इससे मज़बूत मूल जंगल पैदा होते हैं जो जैव-विविधता बहाल करते हैं।
ज़ावांते बीज एक बीज बैंक में भी लाए जाते हैं
जो जंगलों को फिर से उगाने में मदद करने के लिए पूरे ब्राज़ील में बीज बेचता है।
एक नए मॉडल के तहत किसानों को इन बीजों को इस्तेमाल करने के लिए,
जंगलों को फिर उगाने और काटे जाने से उनकी सुरक्षा करने के लिए पैसे देता है।
तेरह साल पहले ये दोनों जगहें एक जैसी ही दिखती थीं।
सेबास्तियो त्रोवो
हम तुम्हारे जंगल को कार्बन मार्केट में शामिल करेंगे
और जंगल को बहाल रखने के लिए तुम्हें पैसे देंगे।
ऑस्ट्रेलिया की तरह ही,
ब्राज़ील का कार्बन मार्किट किसानों को ज़मीन में कार्बन डालने का पैसा देता है।
आज आप देख सकते हैं कि हमारे पास ढेर सारा स्थानीय जैविक पदार्थ है।
यहाँ बहुत सारे देशी पेड़-पौधे हैं।
आज यहाँ बहुत सारे जानवर हैं, यहाँ कैपीबारा हैं।
लोगों को यकीन नहीं है कि यह मुमकिन है।
यह मुमकिन है और साथ ही ऐसा करने में फ़ायदा भी है।
बाद में - पहले
किसान को कुछ भी नहीं करना है,
और अब उसे उसके जंगल से पैसा भी मिल रहा है।
हमने जो 400,000 कार्बन क्रेडिट पैदा किए हैं,
हमने किसानों को 40 लाख डॉलर दिए हैं।
उनकी जेब में जाने वाला यह पैसा असली है।
अगर किसानों को अपनी फसल उगाने का पैसा मिले…
फाज़ेन्डा डा तोका ब्राज़ील
…और जंगल के अंदर ज़मीन में कार्बन डालने का पैसा भी मिले।
लोग कहते हैं कि हम खाने के जंगल से दुनिया का पेट कभी भी नहीं भर पाएँगे।
और मैं हमेशा पूछता हूँ, "क्यों?"
एग्रो-फ़ॉरेस्ट्री वह है जिसमें आप एक कृषि प्रणाली में पेड़ भी शामिल करते हैं।
लीघन ऐन विनोवीकी
एग्रो-फ़ॉरेस्ट्री सिस्टम छाया देने के साथ-साथ फल और नट जैसे
पोषक खाने भी प्रदान कर रहे हैं।
वे असल में जलवायु को नियंत्रित कर सकते हैं।
खेती की पहले वाली मिट्टी बहुत रेतीली है।
एकदम अलग ही रंगत है।
यह पूरी तरह रेतीली है, यह पूरी तरह जैविक पदार्थ वाली है।
शायद इसमें पहले वाली मिट्टी से तीन गुना ज़्यादा कार्बन है।
यही तो कुदरत का जादू है!
मेरा काम है एग्रो-फ़ॉरेस्ट्री से भरपूर पैदावार वाले सिस्टम बनाना।
मारिडेलिया गोंज़ागा
यह वह भरपूर फसल है जो हम उगाते और बनाते हैं।
खेत में हमारे पास केले, आम,
अवोकेडो, कुपुआकू, ककाओ, असाई हैं।
ढेरों किस्में हैं।
आज मैंने 156 किस्में गिनी हैं।
यह एक जंगल है।
अमेज़न में जंगल ख़त्म होना एक ख़ास खाने की चीज़ से जुड़ा हुआ है।
यूएसए
क्योंकि दुनिया में उगाया गया ज़्यादातर कॉर्न और सोया
जानवरों के चारे में इस्तेमाल होता है।
और उस कॉर्न और सोया में हानिकारक तेल होते हैं
जो हमारी सेहत पर बुरा असर डालते हैं।
हम पिछले 80 सालों से एक इकलौता नतीजा पाने के लिए
खेती करते आए हैं।
उपज के लिए।
हम खाने की मात्रा के आधार पर पैसा देते हैं।
यह बहुत ही आसान समीकरण है।
एक पाउंड का एक डॉलर।
तो हमने कृषि खेती में जो कुछ भी किया है
वह बड़े मोटे जानवर पाने के लिए किया है।
जब आपके पास ऐसे जानवर होते हैं जिन्हें ज़्यादा से ज़्यादा बड़ा
और मोटा करने के लिए कैद में रखकर
ज़बरदस्ती अनाज खिलाया जाता है…
एरिक स्मिथ ईडेशियस
…तो आपको इन जानवरों से बहुत अस्वास्थ्यकर फ़ैट प्रोफ़ाइल मिलते हैं।
दो प्रकार के फ़ैट होते हैं जो हम खाते हैं,
ओमेगा 3 और ओमेगा 6।
ओमेगा 6 मुख्य रूप से बीजों से मिलता है,
जबकि ओमेगा 3 मुख्य रूप से घास से मिलता है।
जूलियाना हेबर
ओमेगा 3 फ़ैटी एसिड आमतौर पर एंटी-इन्फ्लेमेटरी होते हैं।
ओमेगा 6 फ़ैटी एसिड प्रो-इन्फ्लेमेटरी हो सकते हैं
अगर उन्हें अधिकता में लिया जाए तो।
अमरीकी खाने में हम बहुत ज़्यादा ओमेगा 6 का सेवन कर रहे हैं
और बहुत कम ओमेगा 3 ले रहे हैं।
फ़ैट की गुणवत्ता बहुत ही कम हो गई है
और इसीलिए हर किसी में सूजन मौजूद रहती है।
हमने अपने जानवरों के साथ यह किया है,
हमने अपने खाने के साथ यह किया है
और हमने ख़ुद के साथ यह किया है।
जानवरों के चारे के तौर पर उगाए जाने वाले कॉर्न और सोया से जंगल काटे जाते हैं।
फिर गायों को ज़बरदस्ती खिलाने से माँस अस्वास्थ्यकर बनता है।
इससे एक सवाल पैदा होता है।
क्या पशु कृषि को हमेशा अस्वास्थ्यकर ही होना होता है?
इस सवाल का कोई आसान सा जवाब नहीं है,
"जलवायु पर जानवरों के उत्पादन का क्या प्रभाव पड़ता है?"
इसके कई जवाब हैं।
यह पूरी तरह से इसे करने के तरीके पर निर्भर है।
आपको सबसे पहले इस सोच को चुनौती देनी होगी कि आबादी का पेट भरने के लिए
आपको आधुनिक फैक्टरी फ़ार्म सिस्टम की ज़रूरत है।
लेकिन सच तो यह है कि हमने आधुनिक युग में किसी और तरीके से, बड़े पैमाने पर
जानवर पैदा करने की कोशिश ही नहीं की।
हमने बस यही रास्ता अपनाया
जिससे पशुपालन और खेती ज़्यादा से ज़्यादा फैक्टरी जैसी लगने लगी।
हमने लोगों को यह यकीन दिलाया कि ऐसा करने का यही एक तरीका है।
लेकिन इतनी सारी अच्छी मिसालें मौजूद हैं
जहाँ इसे बेहद अलग तरीके से किया जा रहा है।
और शायद एक बेहतर तरीका मौजूद भी है,
ऐसा तरीका जिसमें जंगलों की कटाई और बंद रखकर खिलाना शामिल नहीं है,
बल्कि उसमें मिट्टी और उर्वर होती है।
क्योंकि शायद, जैसा कि दक्षिण में कहा जाता है,
"मुद्दा गाय का नहीं है, मुद्दा तरीके का है।"
जॉर्जिया यूनाइटेड स्टेट्स
-सबको हैलो। -अच्छे लग रहे हैं।
रहने भी दो।
लोग कहेंगे…
ब्लफ़टन में तीन किस्म के लोग रहते हैं।
यहाँ भले लोग हैं जो चर्च में जाते हैं,
यहाँ बुरे लोग हैं जो चर्च में नहीं जाते हैं,
और फिर यहाँ हैरिस परिवार है।
कोर्टहाउस
मैं अपने पापा की तरह एक औद्योगिक पशु-पालक बनना चाहता था।
विल हैरिस
मेरे पापा ने द्वितीय विश्व युद्ध, 1945 के बाद यह फ़ार्म ख़रीदा।
और वह इस फ़ार्म पर सिर्फ़ पशुओं की एकल कृषि करने लगे।
उसमें यह हुआ कि गाय को छोड़कर बाकी सब खेती को हटा दिया गया।
जेनी हैरिस
तो हमने अमोनियम नाइट्रेट इस्तेमाल करना शुरू किया।
हमने बाँधकर चारा देना शुरू किया,
हमने ग्रोथ हॉर्मोन और स्टेरॉयड, अल्प-उपचारात्मक एंटीबायोटिक इस्तेमाल किए।
वे सभी साधन जो साइंस आपको देती है
जिससे माँस उत्पादन को सस्ता और प्रभावी बनाया जा सके,
हमने उन्हें इस्तेमाल किया।
जब मैं एक औद्योगिक एकल कृषि पशु पालक था,
मैं सोचता था कि जानवरों की अच्छी देखभाल यही है
कि उन्हें अच्छा खिलाएँ, अच्छे से पानी पिलाएँ।
और यही जानवरों की अच्छी देखभाल है, यह बढ़िया है।
आपको वही काम करना है।
लेकिन एक दिन हमने पशुओं की एक खेप भेजी,
और मैंने सैंकड़ों बार यह किया था।
डबल डेकर ट्रक,
जिसमें ऊपर वाले पशु नीचे वालों पर पेशाब और गोबर कर देते थे।
और उन्हें तीस घंटों का सफ़र करके नेब्रास्का या कहीं और ले जाया जाता था।
मुझे उसकी कोई परवाह नहीं होती थी।
लेकिन उस दिन मुझे परवाह हुई।
और मैं आगे से ऐसा नहीं करना चाहता था।
मेरे पापा ने हमारे फ़ार्म पर
दशकों से चले आ रहे औद्योगिक मॉडल को बदलना शुरू कर दिया।
उस बदलाव से वह पुनर्योजी कृषि की ओर बढ़े।
उन्हें पता चलने लगा कि चारागाह में रासायनिक फ़र्टिलाइज़र के इस्तेमाल के बिना
चराई के लिए सबसे बढ़िया तरीका है बहु-प्रजाति तरीका अपनाना।
और इससे उन्होंने इसमें सुअर, मुर्गी और ख़रगोश पालन शामिल कर लिया।
और अचानक से हम ऐसा बहु-कृषि उत्पादन सिस्टम बन गए
जो संतुलन में पनपता था।
ये पशु हर रोज़ एक बाड़े से अगले बाड़े में जाते थे,
और उसके बहुत सारे अलग-अलग फ़ायदे हैं।
औद्योगिक खेती में,
गायों को बाँधकर रखते हैं और कॉर्न और सोया खिलाते हैं।
पुनर्योजी कृषि में,
गायों को झुंड वाले जानवरों की तरह जल्दी-जल्दी ज़मीन पर घुमाते हैं,
और वे घास खाती हैं।
और उससे मिट्टी में कार्बन बनता है।
बहुत से चारागाह में हद से ज़्यादा चराई की गई है।
दूसरे शब्दों में, एक ही चारागाह में जानवरों को ज़्यादा देर तक रखा गया है,
और उससे जानवरों ने पौधों को जड़ तक खा डाला है।
पौधों ने उगना बंद कर दिया है।
अब फ़ोटोसिंथेसिस की प्रक्रिया बंद हो गई है।
इसलिए उन्हें जानवरों को एक चारागाह से दूसरे में ले जाना पड़ता है
ताकि ये पौधे फिर से उग सकें।
गायों को छोटे बाड़ों में रखने,
उन्हें अकसर दूसरे बाड़ों में ले जाने से
और छह महीने तक उस बाड़े में वापस न लाने से
यह सुनिश्चित होता है कि घास बहुत ज़्यादा नहीं खाई जाए
और उसे दोबारा उगने का समय मिले।
पौधे से, सूरज की ऊर्जा से और बारिश के पानी से
कार्बन डाइऑक्साइड ज़मीन के अंदर जाती है,
और उससे वनस्पति उगती है,
लेकिन मिट्टी की सतह के नीचे उतनी ही मात्रा में
जड़ें भी होती हैं जो ऊपरी हिस्से के खाए जाने की वजह से झड़ जाती हैं।
उनका ज़्यादातर कार्बन बहुत लंबे समय तक जज़्ब रहता है।
तो उससे हर रोज़ कार्बन जुड़ता रहता है।
यह इलाका बहुत ही सपाट है।
यहाँ बहुत ज़्यादा उतार-चढ़ाव नहीं मिलता।
बगल वाला फ़ार्म
हमारा फ़ार्म असल में हमारे बगल वाले फ़ार्म से ऊँचा है।
और उनमें सिर्फ़ मिट्टी पर होने वाली खेती के प्रकार का ही फ़र्क है।
हम कार्बन वापस डाल रहे हैं
और उत्पाद की व्यापारिक कृषि उसे लगातार ख़त्म कर रही है।
एक पर्यावरण सलाहकार ग्रुप ने यहाँ फ़ार्म पर एक गहन अध्ययन किया,
और उन्होंने पाया कि वाइट ओक पास्चर में
हम जो बीफ़ उत्पादन करते हैं उसका हर पाउंड
साढ़े तीन पाउंड के बराबर का कार्बन सोखता है।
मिट्टी में कार्बन का सोखना ही पूरे इकोसिस्टम की बहाली का आधार है।
और पता चला है कि गायें इसमें एक बड़ी भूमिका निभा सकती हैं।
जब आपको वाइट ओक पास्चर जैसे सिस्टम में
प्रकृति के चक्र काम करते हुए मिलते हैं,
तो उससे भरपूर उत्पाद मिलने लगता है।
हम यहाँ जो भी करते हैं वह प्रकृति की नक़ल करता है।
यह प्रकृति की अधूरी नक़ल है,
इसलिए हम अपनी पूरी कोशिश करते हैं
कि इस नक़ल को जितना मुमकिन हो सके पूर्ण बनाएँ।
तो अहम सवाल यह है,
"क्या हम इन पुनर्योजी तरीकों से आबादी का पेट भर सकते हैं?"
लोग सोचते हैं, "अरे, अगर हम पुनर्योजी तरीका अपनाएँगे,
तो हमारे पास पर्याप्त खाना नहीं होगा।"
मैं जवाब में उनसे यह कहूँगा,
"अगर आपने पुनर्योजी मॉडल नहीं अपनाया,
तो मुमकिन ही नहीं कि आप दुनिया का पेट भर पाएँगे।"
मेरे बगल वाले फ़ार्म में,
वे शायद मेरे मुकाबले प्रति एकड़ कुछ ज़्यादा टन कॉर्न उगा पाएँ।
अब मैं उस ज़मीन पर न सिर्फ़ कॉर्न ही उगाता हूँ,
मैं उस ज़मीन पर गायों को भी चराता हूँ।
उस ज़मीन पर हमने सुअर भी पाले हैं।
हमने भेड़ भी रखी हैं,
हमारे पास अंडे देने वाली मुर्गियाँ हैं, मधुमक्खियाँ हैं।
बताइए कौन प्रति एकड़ में पोषक तत्वों से ज़्यादा घना भोजन उगा रहा है?
इसकी कोई तुलना ही नहीं है।
ऐसी कोई वजह नहीं है कि हर कृषि देश में
ऐसा खेत न हो सके
जो स्थानीय समुदाय का पेट भर सके।
इसमें कोई शक ही नहीं है।
जब तक ग्राहक बदलाव नहीं चाहेंगे, बदलाव होगा ही नहीं।
जब तक ग्राहक यह माँग नहीं करेंगे, ऐसा नहीं होगा।
किसानों को बस सहारा चाहिए।
लंदन यूनाइटेड किंगडम
एक पॉप स्टार डीजे है जो अपनी शोहरत का इस्तेमाल कर
किराने की दुकान से ख़रीदने वाले हमारे सामान को बदल रहा है।
मैं बहुत ख़ुशक़िस्मत था कि मैंने संगीत रचते, टूर और डीजे का काम करते हुए 25 साल बिताए।
बहुत सारे लोग यह काम करने का सपना देखते हैं।
मैं बहुत ही ख़ुशकिस्मत इंसान हूँ।
और मैंने रिकॉर्ड बजाने और संगीत रचने की जगह
दुनिया का सबसे मुश्किल पेशा अपना लिया।
खेती।
मैं एक कार्यक्रम से लौट रहा था और मैं एक लेख पढ़ने लगा।
वह खाद्य उत्पादन से पर्यावरण पर पड़ने वाले प्रभावों पर था।
एंडी केटो
उसमें लिखा था, "अगर आपको सिस्टम पसंद नहीं, तो उस पर निर्भर मत करो।"
और जिस पल से मैंने बीजों को रोपा
और उस चमत्कारी चक्र का साक्षी बना,
फिर वापसी का सवाल नहीं था।
छह हफ़्ते कोई बारिश नहीं,
फिर भी ज़मीन में कुदाल घुस रही है, जो अच्छी बात है।
यह 103 सालों में सूखा वसंत है।
इस देखकर पता नहीं चलता, है न?
हैरानी होती है कि अगर ज़रा भी मौका मिले तो पौधों की विविधता
क्या कमाल दिखा सकती है।
डीजे से लेकर किसान बनने के एंडी के सफ़र ने उसे
प्राइमटाइम दर्शकों से पुनर्योजी कृषि के बारे में बात करने का
एक मौका दिया है।
क्लार्कसंस फ़ार्म
क्लार्कसंस फ़ार्म में शामिल होना एक संयोग था।
उन्होंने मुझे चाय पर बुलाया
और तब कैमरे चालू थे और बस हमने कर डाला।
एंडी, केलब।
-कैसे हैं? -केलब, एंडी।
-आप किसी बैंड में थे? -मैं बैंड में था।
-पता चल रहा है। -कैसे?
क्योंकि महँगे तेल पर चलने वाला ट्रैक्टर चलता छोड़ दिया।
संगीत के 25 सालों में,
मुझसे कभी-कभी ही सेल्फी के लिए कहा जाता था।
अब मुझसे पिछले 25 सालों के मुकाबले हज़ारों बार सेल्फी के लिए कहा जाता है।
लोग मुझे "क्लार्कसन का मिट्टी वाला बंदा" कहते हैं।
उन चीज़ों को बातों में इस्तेमाल कर रहे हैं, यह कमाल की बात है।
मुझे पता है इसे "पुनर्योजी कृषि" कहते हैं, है न?
लेकिन मैं वाकई समझना चाहूँगा कि यह असल में है क्या।
पुनर्योजी कृषि खेती करने का ऐसा तरीका है जो प्राकृतिक सिस्टम की नक़ल करता है।
तो हमें यह करना होता है कि हमें एकल कृषि से हटकर
एक ही खेत में दो किस्म के पौधे लगाने होते हैं,
जिससे हम अलग-अलग किस्म के पौधों से
मिट्टी में पोषण डालने की प्रक्रिया शुरू करते हैं।
यह माना जाता है कि पॉप स्टार
अच्छा माल बनाने के लिए मशहूर होते हैं।
लेकिन यह बंदा असल में वही करता है।
तो, वाइल्डफार्म्ड एक फ़ूड और फार्मिंग बिज़नेस है
जो प्रकृति से भरपूर ज़मीन को
आपके और धरती के लिए बेहतर बनाता है।
वाइल्डफार्म्ड ब्रेड कंपनी किसानों को अपनी ज़मीन के कुछ हिस्से पर
पुनर्योजी गेँहू उगाने के लिए प्रीमियम देती है।
यह विशाल प्रक्रिया इस बात के बावजूद हुई है
कि बाज़ार ने इस बात की कीमत नहीं पहचानी है
कि हम किसान सब चीज़ों में क्या कर रहे हैं।
स्लाइस्ड ब्रेड के बाद होने वाली सबसे बढ़िया चीज़ शायद…
पुनर्योजी स्लाइस्ड ब्रेड है।
हम इस आशावादी संदेश से ग्राहकों को सशक्त कर सकते हैं
कि खाने की आपकी पसंद आपकी सबसे बड़ी ताकत है।
हम खुदरा बाज़ार में बहुत दिलचस्पी देख रहे हैं।
शायद ही किसी किस्म का विज्ञापन होगा
जिसमें आप पुनर्योजी की बात न सुनें।
हमें न सिर्फ़ इंडस्ट्री से प्रोत्साहन मिल रहा है
बल्कि किसानों से भी प्रोत्साहन मिल रहा है।
यूके में दुनिया के सबसे बड़े
पुनर्योजी कृषि सम्मेलनों में से एक आयोजित होता है।
और बहुत तेज़ी से पकड़ बनाते इस आंदोलन को क्या नाम दिया गया है?
इसे कहा गया है… "ग्राउंड्सवेल।"
इस आयोजन की ख़ासियत पॉप स्टार या अभिनेता नहीं हैं।
वे किसान हैं।
असल में किसान इतने ज़्यादा अहम हैं
कि अब उनका शाही स्वागत किया जाता है।
प्लीज़ स्टेज पर महाराज का स्वागत कीजिए।
सभी को गुड मॉर्निंग।
मुझे ज़्यादा जगह भूमिका बाँधने नहीं बुलाते
पर आज गेब ब्राउन के लिए भूमिका बाँधकर बेहद ख़ुश हूँ।
प्रिंस ऑफ़ वेल्स
हम एक उज्ज्वल, मज़बूत और पुनर्योजी भविष्य के लिए
अपनी प्रतिबद्धता फिर से दोहराने यहाँ जुटे हैं।
मैं कहूँगा, यहाँ आकर बहुत अच्छा लगा। मैं आपसे सच कहूँगा,
वह भूमिका बाँधने के बाद मैं थोड़ा घबराया हुआ था, लेकिन…
आइए उत्पाद के मॉडल को बदलकर ऐसा रूप दें जो वाकई पुनर्योजी है।
अब, मैं लगभग 30 सालों से यह काम कर रहा हूँ।
यार, वे पहले 26 साल तो ऐसे थे
जैसे खड़े पहाड़ पर चढ़ाई करना हो।
पिछले साल
मैंने इतनी सकारात्मक बढ़त देखी
जितनी 26 साल मिलाकर नहीं देखी थी।
मुझे सच में लगता है कि आने वाले कुछ समय में ही,
हमें पुनर्योजी कृषि की बात करने की ज़रूरत तक नहीं होगी
क्योंकि यह एक मानक बन जाएगी।
सन् 2020 में, जब इस तीन कड़ियों की
पहली फ़िल्म, किस द ग्राउंड रिलीज़ हुई,
तब यूनाइटेड स्टेट्स में पुनर्योजी कृषि करने वाली ज़मीन
पाँच मिलियन एकड़ से भी कम थी।
मैं आपसे एक सौदा करूँगा।
मैं हार नहीं मानूँगा, और आपको भी नहीं माननी चाहिए।
सन् 2023 में, जब इस तीन-कड़ी की दूसरी फ़िल्म,
कॉमन ग्राउंड लॉन्च हुई थी,
तो ब्रांडों ने पुनर्योजी कृषि में प्रतिबद्धता दिखानी शुरू कर दी
और थर्ड पार्टी सर्टिफिकेशन से यह सुनिश्चित होने लगा
कि पुनर्योजी उत्पादों का मतलब है कि मिट्टी में कार्बन डाला जा रहा है।
तीन सालों के अंदर ही, हम 30 मिलियन एकड़ में
पारंपरिक के बजाय पुनर्योजी खेती ले आए।
यह एक असली आंदोलन है। हमारी इस बातचीत के दौरान भी यह हो रहा है।
आज, पुनर्योजी कृषि दुनिया भर में 250 मिलियन एकड़ में फैल गई है।
लेकिन उस निर्णायक मोड़ पर पहुँचने के लिए
जहाँ पुनर्योजी खेती सही में अपनी पकड़ बना पाए,
हमें दुनिया भर में एक बिलियन एकड़ में पुनर्योजी कृषि लानी होगी।
यह हमारी धरती की पूरी कृषि का लगभग दस प्रतिशत है।
यह एक बड़ा मिशन है और इसने काफ़ी बढ़त बनाई है।
यह सब काम किया जा सकता है, लेकिन हमें कोई आविष्कार नहीं चाहिए,
हमें किसी तकनीक की ज़रूरत नहीं है।
और इस आंदोलन को पर्यावरण की
वास्तविक माँगों जितनी तेज़ी पकड़ने और उस पैमाने तक बढ़ने के लिए
हमें बस इसे करने का फ़ैसला लेना है।
ऐसी कोई दुनिया नहीं है जिसमें मैं जी रही हूँ
जहाँ यह पुनर्योजी आंदोलन सफल नहीं होगा।
इसे सफल होना ही है।
समय निकलता जा रहा है।
आइए खड़े होकर इसे कामयाब बनाते हैं।
हमारी मिट्टी, हमारी जलवायु और हमारे भविष्य को बचाना
पुनर्योजन के ग्राउंड्सवेल से शुरू होता है
जो पूरी दुनिया में फैलता ही जा रहा है।
मैं हमेशा कहता हूँ उम्मीद कोई योजना नहीं है।
इसलिए हमारी ज़मीन को बचाने और उसके पुनर्योजन के लिए
सम्बूरू लोगों ने एक योजना बनाई है।
इसमें असली बात हमारे दिमाग को पुनर्योजन के मुताबिक ढालने की है।
अगर आप मिट्टी को बहाल करते हैं, तो आप अपनी ज़िंदगी को भी बहाल कर रहे हैं।
पुनर्योजन का मतलब सिर्फ़ उसकी हिफ़ाज़त करना नहीं है जो हमारे पास है।
यह पूरी मानवता का स्तर उठाने की बात है।
1996 सैन फ्रांसिस्को, कैलिफोर्निया
मैंने अपनी ज़्यादातर वयस्क ज़िंदगी
हमारा पर्यावरण बचाने का समर्थन किया।
हर्वित्ज़, प्राचीन रेडवुड
चमकदार पीले कपड़ों में तारों पर चढ़ता वह इंसान
चियर्स टीवी का स्टार वुडी हैरलसन है।
हैरलसन का कहना है कि वह ऐसा रेडवुड के लिए कर रहा था।
मेरी वजहें बहुत सीधी हैं।
मैं एक पिता हूँ।
मेरी तीन बेटियाँ हैं।
इसलिए मैं यह लड़ाई जारी रखूँगा।
मुझे माँ होना अच्छा लगता है
और अब मैं एक दादी हूँ।
जब मैं उसकी आँखों में देखती हूँ, तो मैं भविष्य की कई पीढ़ियाँ देख सकती हूँ,
लेकिन आख़िर वह भविष्य क्या होगा?
हम अपने बच्चों को स्वस्थ और फलते-फूलते देखना चाहते हैं,
और वैसा करने का सबसे बढ़िया तरीका है अपना भोजन इस तरह उगाना
कि वह हमारी मिट्टी, हमारे समुदायों और हमारी धरती को बहाल करे।
हमारी बहुत सारी मुश्किलों का जवाब हमारे पाँव तले की ज़मीन में है।
प्रकृति में ख़ुद को बहाल करने की क्षमता है,
लेकिन वह यह अकेले नहीं कर सकती।
दुनिया के बच्चों को समर्पित जिन्हें मिट्टी विरासत में मिलेगी।
और हमारे बच्चों एथेना और जेडी के नाम जो हमारे साथ इस सफ़र पर चले।
बाग = भोजन भोजन = शांति
संवाद अनुवादक संजय मल्होत्रा
रचनात्मक पर्यवेक्षक जनक कविरत्न